पाएं अपने शहर की ताज़ा ख़बरें और फ्री ई-पेपरडाउनलोड करें
मेदिनीराय चिकित्सा महाविद्यालय अस्पताल के कोविड वार्ड में भय और खौफ के माहौल में स्वास्थ्यकर्मी कोविड वार्ड में काम करने को विवश हैं। दरअसल, कोरोना कोरोना काल में फ्रंट लाइन वर्कस सक्रिय भूमिका निभाकर महामारी से लड़ने वाले स्वास्थ्यकर्मी कोरोना संक्रमित मरीजों के निशाने पर हैं।
कोरोना संक्रमित रोगी के मृत्यु हो जाने, ऑक्सीजन रेग्युलेटर की उपलब्धता नहीं होने, कोरोना संक्रमित रोगी के परिजनों के इच्छानुसार ऑक्सीजन सिलेंडर को नहीं लगाने आदि विषयों पर कोविड वार्ड में कार्यरत स्वास्थ्यकर्मियों को प्रतिदिन कोपभाजन का शिकार बनना पड़ता है। इसके साथ ही उनके साथ दुर्व्यवहार, गालीगलौज, हाथापाई और मारपीट भी की जाती है। बीते 24 घंटे में दो बार कोविड वार्ड में कोरोना संक्रमित रोगी के परिजनों ने स्वास्थ्यकर्मियों के साथ ना केवल गाली-गलौज की बल्कि महिला स्वास्थ्यकर्मियों के साथ मारपीट भी की। उनके कपड़े तक फाड़ डाले और वहां पर तैनात पुलिस के जवान मूकदर्शक बने रहे। इस कारण कर्मी कार्य नहीं करना चाहते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva zho_Hant eng_Latn